মিঠু সূত্রধর পলাশ,নবীনগর প্রতিনিধি: ব্রা‏হ্মণবাড়িয়ার নবীনগর উপজেলা আওয়ামীলীগের দূর্দিনের কান্ডারী, সাবেক আহবায়ক, বিশিষ্ট ঠিকাদার, গোপালপুর গ্রামের কৃতি সন্তান বীরমুক্তিযোদ্ধা আব্দুর রউফ (৭৫) গতকাল রাত ১:৩০ মিনিটে ঢাকাস্থ (ফার্মগেট) নিজ বাস ভবনে ইন্তেকাল করেছেন, (ইন্না লিল্লাহে ………. রাজিউন)। মৃত্যুকালে তিনি এক (১) ছেলে, দুই (২) মেয়ে ও স্ত্রীসহ অসংখ্য গুণগ্রাহী রেখে গেছেন। আওয়ামী রাজনীতির প্রাণ পুরুষ এই মহান নেতার মৃত্যুতে উপজেলা আওয়ামীলীগের সভাপতি ও সাংসদ ফয়জুর রহমানসহ উপজেলা আওয়ামীলীগের অঙ্গসংগঠনের সকল নেতাকর্মীরা গভীর শোক প্রকাশ ও শোকাহত পরিবারের প্রতি সমবেদনা জানিয়েছেন। বাদ যোহর মরহুমার জানাজা শেষে দাফন কার্য সম্পন্ন হয়।